Otteen saaja:
Oikeusministeriö

LAUSUNTO KÄRÄJÄOIKEUSVERKOSTON KEHITTÄMISESTÄ

266/0/2007

KH  § 17	Oikeusministeriö pyytää 31.1.2008 mennessä kuntien ja eräiden muiden tahojen lausuntoa oikeusministeriön työryhmän mietinnöstä Käräjäoikeusverkoston kehittäminen. Mietintö on luettavissa oikeusministeriön verkkosivuilla www.om.fi kohdassa julkaisut/työryhmämietintöjä/2007:12 Käräjäoikeusverkoston kehittäminen.

	Työryhmän tuli toimeksiantonsa mukaisesti tehdä ehdotus käräjäoikeuksien tuomiopiireiksi siten, että käräjäoikeuden väestöpohja on vähintään 100 000 asukasta ja että maakunnassa on 1-3 käräjäoikeutta. Käräjäoikeuksien määrän tulisi olla 25-30 nykyisen 54 sijaan. Lisäksi työryhmän tuli tehdä ehdotus käräjäoikeuksien toimipaikoiksi. Nykyisistä pääkanslioista lakkaisi 23 siten, ettei niissä jatkossa olisi edes sivukansliaa. Käräjäoikeuden toimipaikkoina olisi 25 pääkanslian lisäksi 5 sivukansliaa ja 30 istuntopaikkaa. 

	Kymenlaaksossa yhdistettäisi Kouvolan ja Kotkan käräjäoikeudet. Pääkanslia olisi Kouvolassa ja sivukanslia Kotkassa. Kotkan pääkanslia ja Haminan sivukanslia sekä Kuusankosken, Anjalankosken ja Elimäen istuntopaikat lakkauttaisiin. 

	Lisätietoja:	hallintojohtaja, puh. (05) 7790219, e-mail: pirjo.kuittinen@elimaki.fi

	Vs. kunnanjohtajan päätösehdotus:

	Kunnanhallitus toteaa, että Elimäen kunnalla ei ole huomautettavaa asiasta.

	Päätös:

	Hyväksyttiin.

	Asianmukaisesti allekirjoitetusta ja tarkastetusta pöytäkirjasta kirjoitetun otteen oikeaksi todistaa:

Elimäellä 	16.1.2008
		
			Tuula Laaksonen
			osastosihteeri		

	(  ) Oikaisuvaatimusohjeet liitteenä
	(  ) Valitusosoitus liitteenä
	(  ) Päätökseen ei voi hakea muutosta